ပြည်ထောင်စုပအိုဝ်းအမျိုးသားအဖွဲ့ချုပ်

ပြည်ထောင်စုပအိုဝ်းအမျိုးသားအဖွဲ့ချုပ် (; အတိုကောက် ပအမဖ) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။

 သမိုင်းကြောင်း 
၁၉၅၀ ဩဂုတ် ၂ ရက်တွင် စတင်တည်ထောင်ခဲ့သည်။ ၁၉၅၂ ရွေးကောက်ပွဲတွင် ညောင်ရွှေအရှေ့ဘက်ခြမ်း မဲဆန္ဒနယ်၊ မိုင်းပွန်မဲဆန္ဒနယ်၊ ရပ်စောက်မဲ ဆန္ဒနယ်တို့တွင် အနိုင်ရရှိခဲ့သည်။ ၁၉၅၆ ရွေးကောက်ပွဲတွင် လွိုင်လုံ၊ သာမိုင်ခမ်းမဲဆန္ဒနယ်တွင် အနိုင်ရရှိခဲ့သည်။ ၁၉၉၀ ရွေးကောက်ပွဲတွင် ဟိုပုံး၊ ဆီဆိုင်၊ ပင်လောင်းမဲဆန္ဒနယ်များ၌ အနိုင်ရရှိခဲ့သည်။ ၁၉၉၁ တွင် နိုင်ငံတော်က ပအမဖကို ပအိုဝ်း အမျိုးသား အဖွဲ့ချုပ် (PNO) နှင့် အပစ်အခတ်ရပ်စဲရေး ကော်မရှင်အဖြစ် ဆောင်ရွက်ပေးရန် အကူအညီတောင်းခံခဲ့သဖြင့် ၁၉၉၁ ဧပြီ ၁၁ ရက်တွင် ပအိုဝ်း အမျိုးသား အဖွဲ့ချုပ် (PNO) ဥပဒေဘောင် အတွင်းဝင်ရောက်နိုင်ခဲ့သည်။

 ပယ်ဖျက်ခြင်း 
ပြည်ထောင်စုပအိုဝ်းအမျိုးသားအဖွဲ့ချုပ်ကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

 ကိုးကား 

ကဏ္ဍ:မြန်မာ နိုင်ငံရေးပါတီဟောင်းများ